Държавен вестник, бр. 45, 2020 г., стр. 5

БРОЙ  45	
Д Ъ Р Ж А В Е Н  В Е С Т Н И К 	
СТР.  5  
в светлината на националния и между­
народния опит и добри практики и са 
в съответствие с широкия интегриран 
подход към безопасността, сигурността 
и обслужването. 
2. Страните гарантират, че стратегиите 
за полицейска дейност отчитат добрите 
практики, включително: събиране на 
разузнавателна информация, непрекъс­
ната оценка на риска, разгръщане на 
базата на риска, пропорционална намеса 
за предотвратяване на ескалация на 
риска или безредици, ефективен диалог 
с поддръжниците и широката общност, 
както и събирането на доказателства за 
престъпна дейност, както и споделянето 
на такива доказателства пред компетент­
ните органи, отговорни за наказателното 
преследване.
3. Страните гарантират, че полицията ра­
боти в партньорство с организаторите, 
поддръжниците, местните общности и 
останалите заинтересовани страни, за 
да осигури безопасност, сигурност и 
обслужване при футболни срещи и други 
спортни прояви, както и гостоприемство 
за всички заинтересовани страни.
Член 10 – Предотвратяване и санкциониране 
на правонарушители
1. Страните предприемат всички възмож­
ни мерки за намаляване на риска от 
лица или групи, които участват или 
организират инциденти с насилие или 
нарушаване на реда.
2. В съответствие с националното и меж­
дународното право страните гарантират, 
че са налице ефективни договорености 
за изключване, съобразени с характера 
и местонахождението на риска, за въз­
пиране и предотвратяване на инциденти 
с насилие или нарушаване на реда.
3. В съответствие с националното и меж­
дународното право страните си сътруд­
ничат, като се стремят да гарантират, че 
лицата, които извършват престъпления в 
чужбина, получават подходящи санкции 
или в страната, в която е извършено 
престъплението, или в страната на пре­
биваване или гражданство.
4. Когато е уместно и в съответствие с 
националното и международното право, 
страните трябва да обмислят възмож­
ността компетентните съдебни или 
административни органи да налагат 
санкции на лицата, които са причини­
ли или са допринесли за инциденти, 
свързани с футболно насилие и/или 
нарушаване на реда, с възможността, 
налагайки ограничения за пътуване до 
футболни прояви, провеждани в друга 
държава.
Член 11 – Международно сътрудничество
1. Страните си сътрудничат тясно по обхва­
натите от тази конвенция въпроси, за да 
се постигне максимално сътрудничество 
по отношение на международни прояви, 
да се обменя опит и да се участва в раз­
работването на добри практики.
2. Страните, без да се засягат съществуващи­
те национални разпоредби, по-специално 
разпределянето на правомощия между 
различните служби и органи, създават 
или определят национално футболно 
информационно звено в рамките на 
полицията (НФИЗ). НФИЗ следва да: 
a. действа като пряко и единно звено за 
контакт за обмен на обща (стратегическа, 
оперативна и тактическа) информация 
във връзка с футболна среща с между­
народно измерение;
b. обменя лични данни в съответствие с 
приложимите вътрешни и международни 
правила;
c. улеснява, координира или организира 
изпълнението на международното поли­
цейско сътрудничество във връзка с фут­
болни срещи с международно измерение;
d. бъде в състояние да изпълнява ефикасно 
и своевременно задачите, които са му 
възложени.
3. Страните допълнително гарантират, че 
НФИЗ предоставя национален експертен 
опит по отношение на полицейските опе­
рации във връзка с футбола, динамиката 
на поддръжниците на отборите и свър­
заните с това рискове за безопасността 
и сигурността.
4. Всяка държава, страна по конвенцията, 
уведомява писмено Комитета по без­
опасност и сигурност при спортни про­
яви, създаден по настоящата конвенция, 
за наименованието и данните за контакт 
на своето НФИЗ, както и за всякакви 
последващи промени, свързани с него.
5. Страните си сътрудничат на международ­
но равнище по отношение на обмена на 
добри практики и информация относно 
превантивни, образователни и инфор­
мационни проекти и установяването на 
партньорства с всички агенции, участ­
ващи в осъществяването на национални 
и местни инициативи, фокусирани върху 
или ръководени от местните общности 
и поддръжниците.